
    545400 SIGHIŞOARA
Str. Muzeului nr.7, Tel./Fax 0265 - 771278

H O T Ă R Â R E A   NR. 114
                                                               din 31 mai 2018
  privind încetarea mandatului de administrator al S.C. Apă Termic Transport S.A., a domnului Moldovan 
  Radu, ca urmare a demisiei și aprobarea declanșării procedurii de selecţie a candidaţilor pentru un post vacant în cadrul Consiliului de administraţie al S.C. Apă Termic Transport S.A.

Consiliul Local al Municipiului Sighișoara, întrunit în ședință ordinară, 
Luând act de proiectul de hotărâre și referatul de aprobare al Primarului municipiului, în calitate de inițiator, înregistrat cu nr. 13.123/09.05.2018, calitate conferită de prevederile art. 33 din Legea nr. 393/2004 privind Statutul aleșilor locali, cu modificările și completările ulterioare, coroborat cu prevederile art. 45 alin. (6) din Legea nr. 215/2001, Legea administrației publice locale, republicată, cu modificările și completările ulterioare;

Având în vedere prevederile Hotărârii Consiliului Local Sighișoara nr. 9/1998, prin care s-a aprobat înființarea S.C. Apă Termic Transport S.A. Sighişoara;

Văzând prevederile Hotărârii Consiliului Local Sighișoara nr. 47 din 26 martie 2015 privind desemnarea şi validarea membrilor Consiliului de Administraţie al S.C. Apă Termic Transport S.A. şi aprobarea contractului de mandat pentru membrii Consiliului de Administraţie al S.C. Apă Termic Transport S.A., cu precădere cele ale art. 2 și art. 5 din aceasta, în cuprinsul cărora se stipula faptul că domnul Moldovan Radu a fost desemnat și validat ca membru al Consiliului de Administraţie al S.C. Apă Termic Transport S.A., din cadrul autorității publice tutelare, în calitate de membru neexecutiv și independent al Consiliului de administrație;

Având în vedere Hotărârea Consiliului Local Sighișoara nr. 14 din 27 februarie 2017  privind încetarea mandatului de administrator al S.C. Apă Termic Transport S.A., a domnului Iacob Mircea - Lucian, ca urmare a demisiei și aprobarea declanșării procedurii de selecţie a candidaţilor pentru un post vacant în cadrul Consiliului de administraţie al S.C. Apă Termic Transport S.A.;

Având în vedere Hotărârea Consiliului Local Sighișoara nr. 82 din 24 mai 2017 privind desemnarea şi validarea unui membru în Consiliului de Administraţie al S.C. Apă Termic Transport S.A.; 

Văzând demisia depusă de domnul administrator Moldovan Radu, înregistrată la S.C. Apă Termic Transport S.A. cu nr. 719/10.04.2018, iar în registrul intrări - ieșiri al A.G.A. a S.C. Apă Termic Transport S.A. cu  nr. 11/10.04.2018, prin care face cunoscută intenţia sa de încetare a mandatului de administrator, prin demisie, începând cu data de 01.05.2018, sens în care, se impune a se constata încetarea mandatului de administrator al acestuia şi a se lua act de vacanța postului de administrator, astfel rămas vacant, ca urmare a demisiei acestuia;

Ţinând cont de prevederile art. 15 și art. 16 din Actul Constitutiv al S.C. Apă Termic Transport S.A., potrivit cărora societatea este administrată de un Consiliu de administraţie format din 5 administratori, având mandate de 4 ani;

Luând în considerare prevederile O.U.G. nr. 109/2011 privind guvernanţa corporativă a întreprinderilor publice, cu modificările şi completările ulterioare și ale Hotărârii Guvernului nr. 722/2016 pentru aprobarea Normelor metodologice de aplicare a unor prevederi din O.U.G. nr. 109/2011 privind guvernanţa corporativă a întreprinderilor publice;

Având în vedere prevederile Legii nr. 31/1990 privind societăţile, republicată, cu modificările şi completările ulterioare;

Având în vedere necesitatea asigurării bunei funcţionări a societăţii, sens în care este necesară asigurarea conducerii acesteia de către un Consiliu de Administraţie, potrivit prevederilor legale;

Văzând și Raportul de specialitate al S.C. Apă Termic Transport S.A., cu nr. 920/07.05.2018, înregistrat la Municipiul Sighișoara cu nr. 13.118/09.05.2018, prin care se propune să se ia act de încetarea mandatului de administrator al S.C. Apă Termic Transport S.A., a domnului Moldovan Radu, ca urmare a demisiei și aprobarea declanșării procedurii de selecţie a candidaţilor pentru un post vacant în cadrul Consiliului de administraţie al S.C. Apă Termic Transport S.A., îndeplinindu-se prevederile legale în acest sens;

Având în vedere avizele favorabile ale tuturor comisiilor pe domenii de specialitate;
În temeiul prevederilor art. 36 alin. (2) lit. “a” și “d”, alin. (3) lit. ”c”, alin. (6) lit. “a” pct. 19, alin. (9), art. 45 alin. (1) și a art. 115 alin. (1) lit. “b” din Legea nr. 215/2001, Legea administrației publice locale, republicată, cu modificările și completările ulterioare,

                                                                     H O T Ă R Ă Ş T E:

Art. 1. Consiliul local Sighișoara ia act de încetarea mandatului de administrator al S.C. Apă Termic Transport S.A., a domnului Moldovan Radu, ca urmare a demisiei acestuia, demisie depusă și înregistrată la S.C. Apă Termic Transport S.A. cu nr. 719/10.04.2018, iar în registrul intrări - ieșiri al A.G.A. a S.C. Apă Termic Transport S.A. cu  nr. 11/10.04.2018 și constată încetarea de drept, a calității de administrator a acestuia în cadrul Consiliului de administrație al S.C. Apă Termic Transport S.A. 
Art. 2. Se constată și se declară vacant un post de administrator în Consiliul de administraţie al S.C. Apă Termic Transport S.A., în calitate de membru neexecutiv și independent al Consiliului de administrație, post deţinut de domnul Moldovan Radu, având mandat valabil până la data de 14.04.2019.

Art. 3. Se aprobă, declanșarea procedurii de selecţie a candidaţilor pentru un post vacant de administrator în Consiliul de administraţie al S.C. Apă Termic Transport S.A., la nivelul Consiliului de administraţie al S.C. Apă Termic Transport S.A., numit în conformitate cu prevederile art. 29 din O.U.G. nr. 109/2011 privind guvernanţa corporativă a întreprinderilor publice, cu modificările şi completările ulterioare, prin grija Comitetului de nominalizare, în conformitate cu prevederile O.U.G. nr. 109/2011 privind guvernanţa corporativă a întreprinderilor publice, cu modificările şi completările ulterioare și a normelor aplicabile. 

Art. 4. Cu ducerea la îndeplinire a prevederilor prezentei hotărâri se încredințează administratorii Consiliului de Administraţie al S.C. Apă Termic Transport S.A. şi Comitetul de nominalizare constituit la nivelul Consiliului de Administraţie al S.C. Apă Termic Transport S.A., în conformitate cu prevederile O.U.G. nr. 109/2011 privind guvernanţa corporativă a întreprinderilor publice, cu modificările şi completările ulterioare, precum şi directorul general al S.C. Apă Termic Transport S.A. Sighişoara, care va efectua demersurile necesare pentru înregistrarea în registrul comerţului a modificărilor intervenite potrivit prevederilor prezentei hotărâri. 

Art. 5. Prin grija doamnei Bizo Anca, Secretar al Municipiului Sighișoara, prezenta hotărâre va fi comunicată, în termenul prevăzut de lege, Primarului Municipiului Sighișoara, Prefectului Județului Mureș și se va aduce la cunoștință publică, prin publicarea pe pagina de internet la adresa www.sighisoara.org.ro.

PREŞEDINTE DE ŞEDINŢĂ,

  

          Toth Tivadar                                     Contrasemnează/Avizat pentru legalitate

                   SECRETAR,



                     Bizo Anca

(Prezenta s-a adoptat cu unanimitate de voturi)
  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;

  1 ex. Viceprimar;

  1 ex. Secretar;

  1 ex. Serviciul Tehnic, Investiţii - Urmărire Contracte, Monitorizare Servicii de Utilităţi Publice;
  1 ex. Biroul Buget, Contabilitate, Salarizare - Direcţia Economică;

  3 ex. S.C. Apă Termic Transport S.A.;
  1 ex. domnul Moldovan Radu.
12 ex. 

B.A.
